**Kërkesat drejtuar Reisit:**

1. Zbato normativën dhe Kushtetutën e BFI-së;
2. Tërhiqi vendimet antikushtetuese për shkarkimin e Myftiut aktual dhe vendimin antikushtetues duke emëruar UD Myfti të dhunshëm në Tetovë;
3. Shko në zgjedhje për Myfti në të gjitha Myftinitë në RMV në mënyrë demokratike;
4. Shko në zgjedhje të përgjithshme nga Këshillat e Xhamive deri te Reis Ulemaja;
5. Liroje BFI-në, nga pengmarrja me kërcënime policore dhe mos e mbaj të bllokuar.

**Pyetje Reis Ulemasë:**

1. Pse shkarkon Myftiun në mënyrën antikushtetuese?
2. Pse ngarkon UD Myfti, gjë që nuk është në Kushtetutë, por shpikje e mendjes tënde?
3. Pse i nënçmon Tetovarët me UD Myftiun – tradhtarin e Tetovës, të kapurin tënd, të cilin e ke marur peng duke e shëtitur këtë jolegjitim nëpër evente të ndryshme?
4. Pse tradhton Vakëfin e Tetovës – Objekti që nuk na lejove ta blejmë te Ujësjellësi?
5. Pse e keqpërdor Arabatin me shpifjet tua të përditshme mbi tri vite? Duhet të kesh turp. Arabati është i kthyer në Mars të vitit 2017, kurse dy objektet tjera brenda kompleksit janë në gjykatën supreme, ku ti e pengon procesin?
6. Pse nuk pranoni debat publik për t’i qartësuar opinionit çështjen e Medresesë Isa Beu, Arabati, shpikjen e puçit maj 2023 si justifikim që nën mbrojtje të policisë në mënyrë antikushtetuese të shkarkosh 5-pesë funksionar të BFI-së vetëm për të ndryshuar strukturën e Rijasetit për të vazhduar ikjen nga përgjegjësia dhe llogari dhënia. Çfarë tu dashtë konflikt i hapur me Myftininë e Tetovës me vendimin antikushtetues për shkarkimin e Myftiut aktual, legal e legjitim? Nuk është kjo rruga për ikje nga përgjegjësia dhe llogaridhënia!
7. Pse nuk pranove takim me anëtarët e zgjedhur të Myftinisë së Tetovës, të cilët kërkuan të takohen me ty për tejkalimin e kësaj krize që e krijove ti?

**Pyetje drejtuar UD Myftiut:**

1. Pse ti UD Myfti të vjen mirë të shkaktosh shqetësime dhe trazira në Tetovë, në interes të kujt, pse të pëlqen të jesh tradhtar?
2. Pse kënaqesh kur thua se me ndihmën e Reisit do të hysh me polici në Myftini, prej kur e bëtë BFI-në pjesë të MPB?
3. Pse i lejove vetes të bëhesh servil i Shaqir Fetait kundër Myftinisë së Tetovës, pse ke pranuar të jesh vegël e një njeriut të sëmurë shpirtërisht, siç është Shaqir Fetai?
4. Pse luan me emocionet e kolegëve që punojnë në Myftininë e Tetovës duke ju thënë keni e s’keni rroga, pastaj se ti ua ke lëshuar rrogat. Rrogat vijnë nga buxheti i Myftinisë, kurse Rijaseti e ka obligim ti lëshojë rrogat?

**Ofertë Opinionit:**

1. Të dashur besimtarë dhe të nderuar hoxhallarë, mua, Myftiun legal dhe legjitim të Tetovës nga Myftinia më largon vetëm:

a). Normativa dhe Kushtetuta e BFI-së,

b). Hoxhallarët e Myftinisë që shërbejnë nëpër xhami;

c). Këshillat e xhamive;

d). Xhemati i Myftinisë së Tetovës;

g). Por asnjëherë nuk mund të më largojnë dëshirat e sëmura të Shaqir Fetait dhe të UD Myftiut që janë antikushtetuese dhe joligjore, edhe përkundër kërcënimeve barbare se me forca policore do ta bëjnë terbije dhe do ta nënshtrojnë Myftininë e Tetovës, hoxhallarët dhe xhematin e Tetovës. Kjo nuk kalon.

**Pyetje Anëtarëve të Rijasetit:**

1. Pse pranuat që më 8 nëntor të mbani mbledhje antikushtetuese, ashtu siç bëtë natën e 21 majit 2023?
2. Pse bëtë shkarkim dhe ngarkim antikushtetues?
3. Pse heshtni e nuk flisni, kush ju frikëson, kush ju kërcënon?

**Pyetje qeverisjes lokale dhe qendrore si dhe ambasadorëve në RMV**

Nga qeverisja politike lokale dhe qendrore si dhe nga amdasadorët, kërkoj të veprojnë në ruajtjen e kushtetutshmërisë së BFI-së dhe mos lejohen ndërhyrje të jashtme, të mos lejohet që në Myftininë e Tetovës të përdoret dhunë policore në zbatim të vendimeve antikushtetuese, si në vitin 1997 në Komunën e Gostivarit dhe të Tetovës.

**BFI – Myftinia e Tetovës**

**Myftiu:**

**Prof. Dr. Qani ef. Nesimi**